**Sami Hirvonen** (s. 7. tammikuuta 1974 Tampere) on suomalainen jääkiekkovalmentaja, joka toimii Ilveksen U18SM-joukkueen valmentajana.

Hirvonen toimi kauden 2003–2004 Tampereen Ilveksen C-nuorten päävalmentajana ja valmensi joukkueen Suomenmestaruuteen keväällä 2004. Vuodet 2005–2008 hän toimi Ilveksen A-nuorten päävalmentajana. 

Kaudeksi 2008–2009 Hirvonen siirtyi valmentamaan Mestis-joukkue Lempäälän Kisaa. Hän valmensi joukkueen toisella kaudellaan 2009–2010 neljänneksi. Toukokuussa 2010 Hirvonen liittyi Petri Mattilan johtamaan Tapparan valmennusryhmään. Mattila kuitenkin erosi päävalmentajan tehtävistä jo ennen kauden 2010–2011 alkua elokuussa 2010. Hirvonen otti hänen paikkansa, kunnes Tappara löytäisi uuden päävalmentajan. Noin kaksi viikkoa myöhemmin hänet nimettiin joukkueen uudeksi päävalmentajaksi ja Hirvonen teki 1+1-vuotisen sopimuksen.

Tammikuussa 2011 Hirvonen käytti optionsa ja jatkoi Tapparan päävalmentajana myös kaudella 2011–2012. Syyskuun lopussa 2011, kauden alettua Tapparan osalta heikosti, seura palkkasi hänen tilalleen uudeksi päävalmentajakseen JYPistä kaksi viikkoa aiemmin lähteneen Risto Dufvan. Hirvonen kuitenkin jatkoi loppukauden seuran edustusjoukkueen valmennusryhmässä apuvalmentajan tehtävässä.

Syyskuussa 2012 Hirvonen liittyi Kalevan Pallon valmennusryhmään noin puolitoista viikkoa ennen kauden 2012–2013 alkua. Hän toimi muutama päivä aiemmin päävalmentajana aloittaneen Jari Laukkasen apuvalmentajana. Huhtikuussa 2013 julkistettiin hänen liittyvän kaksivuotisella sopimuksella Tuomas Tuokkolan johtamaan Tampereen Ilveksen SM-liigajoukkueen valmennusryhmään.

Muuta
-----

Sami Hirvonen syntyi ilman vasemman käden sormia ja vasenta säärtä. Hän on pelannut Suomen proteesimaajoukkueessa ja käyttää jalkaproteesia. Hirvosen pikkuveljet Tomi ja Ville ovat entisiä SM-liigahyökkääjiä. Veljesten isä on Liiga-Ilveksen entinen puheenjohtaja Simo Hirvonen.

Lähteet
-------

1. ↑  Lepistö, Ville: Sami Hirvonen LeKin päävalmentajaksi  11.4.2008. Ilta-Sanomat. Viitattu 12.9.2010.
2. ↑  Tapparan valmennusryhmässä muutoksia *tappara.fi*.  5.5.2010. Tappara. Viitattu 12.9.2010.
3. ↑  Tapparan päävalmentaja jätti tehtävänsä  23.8.2010. Jatkoaika.com. Viitattu 12.9.2010.
4. ↑  Sami Hirvonen pysyy Tapparan luotsina  6.9.2010. Jatkoaika.com. Viitattu 12.9.2010.
5. ↑  Sami Hirvonen jatkaa Tapparan päävalmentajana  28.1.2011. Liiga. Viitattu 25.5.2011.
6. ↑  Tappara pestasi Dufvan – Hirvonen jatkaa apuvalmentajana  29.9.2011. Jatkoaika.com. Viitattu 7.10.2011.
7. ↑  SS: KalPa kasvatti valmentajakatrastaan  2.9.2012. Jatkoaika.com. Viitattu 24.8.2014.
8. ↑  Saarinen, Ossi: SS: Tapparan ex-luotsi KalPan valmennustiimiin *Yle Urheilu*.  2.9.2012. Yleisradio Oy. Viitattu 3.9.2012.
9. ↑  Ilveksen valmennus saa täydennystä  2.9.2012. Jatkoaika.com. Viitattu 24.8.2014.
10. ↑  Koskinen, Jerri: Tuokkola nappasi apuvalmentajan KalPasta  2.4.2013. Savon Sanomat. Viitattu 14.4.2013. [vanhentunut linkki]
11. ↑  Miten rampana syntyneestä Sami Hirvosesta tuli SM-liigan päävalmentaja?  16.9.2010. Iltalehti. Viitattu 25.5.2011.
12. ↑  Sami Hirvonen EliteProspects. Viitattu 12.9.2010. (englanniksi)
13. ↑  #32 Tomi Hirvonen Ilves-Hockey Oy.  Arkistoitu 7.9.2008. Viitattu 25.5.2011.

  


|  |  |  |
| --- | --- | --- |
| Edeltäjä:**Petri Mattila** | **Tapparan päävalmentaja**2010–2011 | Seuraaja:**Risto Dufva** |

|  |  |  |
| --- | --- | --- |
| Edeltäjä:**Juha Juujärvi** | **Lempäälän Kisan päävalmentaja**2008–2010 | Seuraaja:**Jari Helle** |

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
50 Rikkilä |
51 Kalapudas |
55 Trejbal |
56 Kilpeläinen |
57 Hokkanen |
62 Tauslahti |
70 Naukkarinen |
71 Siikonen (**C**) |
72 Virtanen |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera